**MOKINIŲ PAŽANGOS IR PASIEKIMŲ VERTINIMO**

**PAGRINDINĖS NUOSTATOS**

1. Mokinių pažanga ir pasiekimai vertinami pagal Bendrosiose programose aprašytus pasiekimus.
2. Mokinio mokymosi pasiekimai fiksuojami baigiantis ugdymo laikotarpiui vadovaujantis Nuosekliojo mokymosi pagal bendrojo ugdymo programas tvarkos aprašu.
3. Mokytojas su individualia dalyko vertinimo sistema supažindina mokinius prasidėjus mokslo metams (per pirmąją pamoką).
4. Apie mokinių mokymosi pasiekimus mokytojai informuoja tėvus įrašydami komentarus, pastabas elektroniniame dienyne, mokinio darbo sąsiuviniuose, pateikdami apibendrintus atitinkamo laikotarpio mokinių pasiekimų rezultatus.
5. Naujai į mokyklą atvykusiems mokiniams skiriamas 1 mėn. adaptacinis laikotarpis, kurio metu pažymiai nerašomi.
6. Mokytojai gali vertinti mokinių pasiekimus, pažangą taikydami formuojamąjį (nesiejamą su pažymiu), diagnostinį (pažymiu ar kaupiamuoju balu), kaupiamąjį, apibendrinamąjį vertinimą.
7. Mokykloje taikomi šie diagnostinio vertinimo metodai:

|  |  |  |  |  |  |  |
| --- | --- | --- | --- | --- | --- | --- |
| Diagnostinio vertinimo metodai | Trukmė | Informa-vimas | Privalomas/neprivalo-mas | Atsiskaity-mas (neatvykus) | Rezultatų paskelbi-mas | Pastabos |
| Kontrolinis darbas, testas | Ne mažiau kaip 30 min. | Prieš savaitę | privalomas | Per 1 mėnesį | Per 2 savaites | Rekomenduojama organizuoti baigus skyrių |
| Savarankiš-kas darbas | Iki 30 min. | - | mokytojo nuožiūra | Per 1 savaitę | Apima 1-2 temas |
| Rašiniai | 1-2 pamokos | Prieš 1-2 savaites | privalomas | Per 2 savaites | Įtraukiami į kontrolinių darbų grafiką |
| Laboratori-niai darbai | 1 pamoka | Prieš pamoką | Neprivalo-mas | - | Kitą pamoką |  |

1. Mokiniui, dėl įvairių priežasčių neatvykusiam rašyti privalomo atsiskaitomojo darbo, per 3 darbo dienas elektroniniame dienyne atsiskaitymo dienos langelyje įrašomas „1“ (vienetas). Pastabų skiltyje tėvams ir mokiniams įrašoma atsiskaitymo data ar terminas. Įvertinus atsiskaitomąjį darbą, panaikinamas vienetas, o atsiskaitymo dieną įrašomas įvertinimas.
2. **1-4 kl. mokiniams:**
   1. kasdienėje veikloje vertinamas atliktų užduočių atitikimas nustatytiems kriterijams. Po ištaisytu rašto darbu rašoma raidė „T“ arba trumpas komentaras;
   2. elektroniniame dienyne fiksuojami tik svarbiausi kiekvieno mokinio visų mokomųjų dalykų ir bendrųjų kompetencijų pasiekimai (pusmetiniai mokinio pasiekimų aprašai, kontrolinių darbų (testų) įvertinimai);
   3. baigus temą ar skyrių, mokinių mokymosi pasiekimai vertinami taikant diagnostinį vertinimą. Diagnostiniai darbai rašomi tokiems darbams skirtuose sąsiuviniuose ar lapuose, jie kaupiami individualiuose mokinių darbų segtuvuose;
   4. apibendrinant pusmečio pasiekimus, remiamasi Bendrojoje programoje pateiktais ugdomųjų dalykų pasiekimų lygių požymių aprašais. Šie įvertinimai yra fiksuojami elektroniniame dienyne;
   5. II pusmečio (ar papildomo darbo, jei buvo skirtas) mokymosi pasiekimų įvertinimas laikomas metiniu;
   6. 4 kl. mokinys, turintis bent vieno dalyko nepatenkinamą metinį (po papildomo darbo, jei buvo skirtas) įvertinimą, paliekamas kartoti programą.
3. **5-8 kl. mokiniams:**
   1. pažanga ir pasiekimai vertinami pagal Bendrosiose programose aprašytus pasiekimus taikant 10 balų vertinimo sistemą, išskyrus žmogaus saugą. Žmogaus sauga vertinama įskaita;
   2. dešimtbalė vertinimo skalė:

|  |  |  |
| --- | --- | --- |
| Pasiekimų lygis | Balai | Trumpas apibūdinimas |
| aukštesnysis | 10 (dešimt) | puikiai |
| 9 (devyni) | labai gerai |
| pagrindinis | 8 (aštuoni) | gerai |
| 7 (septyni) | pakankamai gerai |
| 6 (šeši) | vidutiniškai |
| patenkinamas | 5 (penki) | patenkinamai |
| 4 (keturi) | pakankamai patenkinamai |
| nepatenkinamas | 3 (trys) | nepatenkinamai |
| 2 (du) | blogai |
| 1 (vienas) | labai blogai |

* 1. minimalus įvertinimų skaičius per pusmetį – savaitinių valandų skaičius + 3;
  2. 5 kl. mokiniams skiriamas 1 mėn. adaptacinis laikotarpis, kurio metu pažymiai nerašomi, pasiekimų vertinimas grindžiamas formuojamuoju principu, mokinių pasiekimai kontroliniais darbais netikrinami. Norėdami išsiaiškinti mokinių ugdymo(si) pasiekimus, mokytojai taiko individualius mokinių pažinimo metodus;
  3. Mokiniui, atvykusiam iš kitos mokyklos, pažymiai į elektroninį dienyną neperkeliami, tačiau įskaitomi fiksuojant pusmečio, metinį dalyko įvertinimą;
  4. Mokiniui, grįžusiam iš sanatorijos, pažymiai į elektroninį dienyną perkeliami, remiantis sanatorijos pažyma.

1. **Pasiekimų fiksavimas baigiantis pusmečiui ar metams:**
   1. įrašas „neatestuota“ įrašomas, jei mokinio pasiekimai nėra įvertinti;
   2. fiksuojant pusmečio/metinį įvertinimą atsižvelgiama į aritmetinį pažymių vidurkį. Tuo atveju, kai I ir II pusmečio įvertinimai skiriasi 1 ar 3 balais, mokytojas, fiksuodamas metinį įvertinimą, atsižvelgia į visų pažymių, gautų per mokslo metus, vidurkį. Taikoma skaičių apvalinimo taisyklė.
   3. jei mokinys I pusmetį buvo neatestuotas ir per II pusmetį atsiskaitė už to pusmečio programą, jo I pusmečio įvertinimas laikomas I pusmečio įvertinimu;
   4. jei mokinys neatestuotas I ar II pusmetyje ir neatsiskaitė už to pusmečio programą, metinis įvertinimas išvedamas laikant, kad „neat“ atitinka „1“;
   5. jei mokinys neatestuotas I ir II pusmetyje, metinis įvertinimas – „neat“;
   6. mokinys, praleidęs 2/3 dalyko pamokų ir neatlikęs privalomų užduočių, yra neatestuojamas;
   7. įrašas „atleista“ įrašomas, jei mokinys yra atleistas pagal gydytojo rekomendaciją ir mokyklos direktoriaus įsakymą bei negalėjo dalyvauti 2/3 pamokų.

\_\_\_\_\_\_\_\_\_\_